अखिलेश सरकार में था गुंडाराज-दबंगों का दबदबा, योगी सरकार ने दिलाई मुक्ति: अनुराग ठाकुर
केंद्रीय सूचना प्रसारण, खेल एवं युवा मामलों के मंत्री अनुराग ठाकुर ने समाजवादी पार्टी और अखिलेश यादव की सरकार की पार्टी पर कई गंभीर आरोप लगाए तो वहीं, योगी सरकार की सराहना करते नहीं थके।
उत्तर प्रदेश में आगामी विधानसभा चुनाव को लेकर भारतीय जनता पार्टी जोर-शोर के साथ रैलियां कर रही हैं। साथ ही इनके नेता विपक्षी दलों को कोसने का कोई कसर नहीं छोड़ रहे। इसी बीच केंद्रीय सूचना प्रसारण, खेल एवं युवा मामलों के मंत्री अनुराग ठाकुर ने समाजवादी पार्टी और अखिलेश यादव की सरकार की पार्टी पर कई गंभीर आरोप लगाए तो वहीं, योगी सरकार की सराहना करते नहीं थके।शुक्रवार को एक कार्यक्रम के दौरान केंद्रीय मंत्री अनुराग ठाकुर ने समाजवादी पार्टी सरकार पर माफियाराज और गुंडाराज का आरोप लगाया। अपने संबोधन में ठाकुर ने कहा, ‘‘सपा प्रमुख अखिलेश यादव की सरकार के पांच वर्ष का कार्यकाल उठाकर देखिए, एक तरफ गुंडाराज था, माफियाराज था तो वहीं दूसरी ओर एक के बाद एक दंगे होते थे लेकिन पिछले पांच वर्ष में योगी आदित्यनाथ की सरकार के कार्यकाल में दंगों का दूर दूर तक नामोनिशान नहीं है।’’"जो आतंक फैलाते थे, आज खुद गायब हैं"उन्होंने यह भी कहा,‘‘जो आतंक का वातावरण पैदा करते थे आज वह नजर नहीं आते। जो कल तक तोड़ फोड़ करते थे आज उनकी संपत्ति पर बुलडोजर चलता है। जो आतंक फैलाते थे, आज खुद गायब हैं। अतीक अहमद, मुख्तार अंसारी जैसे लोग जिनकी तूती कल तक सपा सरकार में बोलती थी, आज उनसे मुक्ति दिलाने का काम योगी सरकार ने किया है। भाजपा सरकार ने गुंडाराज, भ्रष्टाचार तो खत्म किया ही है, माफिया से मुक्ति दिलाने का काम भी किया है।’’"5 साल पहले यहां की बेटियों का निकलना मुश्किल था"उन्होंने आगे कहा, ''पांच साल पहले यहां की बेटियों का सड़कों पर निकलना मुश्किल हो जाता था, व्यापारी भी शाम होने से पहले दुकानों में ताला लगाकर घर चले जाते थे। आज माहौल बदला है। जो डर 2017 से पहले देखने को मिलता था वह आज नहीं है। आज बेटियां कालेज जा सकती हैं, काम पर जा सकती हैं, महिलायें सुरक्षित हैं व्यापारी अपने कामकाज को बढ़ा सकता है।’’"राज्य में तीन लाख करोड़ रूपये का निवेश"इसके अलावा योगी सरकार के विकास कार्यों पर उन्होंने कहा,‘‘यही कारण है कि राज्य में तीन लाख करोड़ रूपये का निवेश अब तक हो चुका है। यह गुंडाराज, माफियाराज से मुक्ति के कारण ही हुआ है।'' उन्होंने दावा किया कि आगामी विधानसभा चुनाव में राज्य में भारतीय जनता पार्टी पिछले चुनाव से अधिक सीटों पर विजय हासिल कर सरकार बनाएगी।सीएम योगी ने स्टूडेंट्स को दिया तोहफासीएम योगी ने अपने क्षेत्र गोरखपुर से यूपी के छात्रों को सौगात दी। मुख्यमंत्री आदित्यनाथ योगी ने कहा कि प्रतियोगी परिक्षाओं की तैयारी कर रहे छात्रों को मुफ्त कोचिंग देने की व्यवस्था की जा रही है। साथ ही जिन छात्रों के पास ऑनलाइन एजुकेशन के माध्यम नहीं हैं उन्हें टैबलेट आदि दिए जाएंगे। इसके लिए चुने गए छात्रों को सरकार मदद करेगी।